section_heading: Uloga Mladeži u unutarstranačkim sukobima HDZ-a (2000. – 2002.)
paragraph_text: U proljeće 2001. na Nacionalnom odboru MHDZ-a Krunoslav Gašparić daje ostavku, a za novog nacionalnog predsjednika izabran je Tonči Zoričić iz Splita. Zoričić unosi živahnost u već demotiviranoj organizaciji, ali i potiće političke rasprave orijentacije stranke. Tek što je postao nacionalni predsjednik Mladeži HDZ-a, Ante Zoričić dospio je u središte pozornosti političke javnosti, i to nakon što je predsjednik stranke Ivo Sanader protiv njega pokrenuo stegovni postupak. Sanader je zamjerio Zoričiću što se usudio napisati pismo kojim vodstvo stranke poziva da pozdrave nazočne na sastanku sa Središnjim nacionalnim stožerom za obranu digniteta Domovinskog rata, smatrajući da se time nanosi šteta stranci i daje argument vlasti za tvrdnje da HDZ zapravo stoji iza Stožera i njegovih akcija. Kad je pismo dospjelo u medije, stranka se počela baviti pitanjem tko je novinarima dao pismo, a Zoričić je završio na stegovnom postupku.